**Hévíz Város Önkormányzat**

pályázatot hirdet

**Gróf I. Festetics György Művelődési Központ, Városi Könyvtár és Muzeális Gyűjtemény   
igazgató (magasabb vezető)**

beosztás ellátására.

**(integrált kulturális intézmény)**

a munka törvénykönyvéről szóló 2012. évi I. törvény és

# a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet 5. § alapján

**A jogviszony időtartama:**

Az intézménynél munkaviszonyban nem álló pályázó vezetői megbízása esetén, Munka törvénykönyves kinevezése határozott idejű, a munkaviszony időtartalma megegyezik a vezetői megbízás (5 év) időtartalmával.

Az intézménynél munkaviszonyban álló pályázó vezetői megbízása esetén határozatlan idejű Munka törvénykönyves jogviszonya változatlanul határozatlan idejű marad, vezetői megbízásának időtartalma határozott idejű (5 év)

**Foglalkoztatás jellege:**

Teljes munkaidő

**A vezetői megbízás időtartama:**  
  
A vezetői megbízás határozott időre, 2021. szeptember 15. -2026. szeptember 14. -ig szól.

**A munkavégzés helye:**

Zala megye, 8380 Hévíz, Rákóczi utca 17-19. .

**A beosztáshoz tartozó, illetve a vezetői megbízással járó lényeges feladatok:**

Az igazgató felelős a több telephelyen működő integrált kulturális intézmény, a Gróf I. Festetics György Művelődési Központ, Városi Könyvtár, Muzeális Gyűjtemény és a Fontana Filmszínház magas színvonalú kulturális és törvényes tevékenységéért. Tervezi, szervezi és irányítja az intézményben folyó integrált kulturális intézményi, intézmény típusonkénti munkát. A fenntartó által meghatározott költségvetésből biztosítja a városi programok és az intézmény működési, személyi és tárgyi feltételeit, felelős a gazdálkodásért. Együttműködik a kulturális terület működtetésében a fenntartó által meghatározott lakossági önszerveződő közösségekkel, társadalmi civil, állami és önkormányzati szervezetekkel. Részt vesz az önkormányzat pályázatainak megvalósításában. Működteti a meghatározott közösségi színtereket. Gondoskodik a kulturális örökség és helyi értékek megóvása keretében a helyi értéktár működtetéséről, a muzeális kiállító hely állománygyarapításáról. Kiállítások szervezése. Amatőr alkotó és művelődési közösségek támogatása. Közművelődési megállapodások előkészítése.

**Pályázati feltételek:**

* A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet rendelet 3. § (1) bekezdése alapján a kulturális intézmény vezetője (továbbiakban intézményvezető) munkaköre betöltésének feltétele a rendelet 1. mellékletben meghatározott követelményeknek való megfelelés. Az EMMI rendelet (2) bekezdés szerint az integrált kulturális intézmény intézményvezetőjének az integrált kulturális intézmény legalább egyik intézménytípusa kapcsán az intézményvezetőre meghatározott, feltételeknek kell megfelelnie.
* EMMI rendelet 1. melléklet szerint ezen feladatkörökhöz meghatározott végzettségek az alábbiak:

|  |  |  |  |  |  |  |
| --- | --- | --- | --- | --- | --- | --- |
| 1. | intézménytípus | elvárt végzettség | | elvárt idegennyelv-ismeret | elvárt szakmai és vezetői gyakorlat | elvárt tudományos tevékenység |
| 5. | Települési könyvtár, 5500 fő lélekszámot meg nem haladó település esetében | szakirányú felsőfokú végzettség és szakképzettség vagy nem szakirányú felsőfokú végzettség és szakképzettség és szakirányú középfokú szakképzettség | | - | végzettségének, szakképzettségének vagy az intézmény alaptevékenységének megfelelő jogviszonyban legalább hároméves szakmai gyakorlatot szerzett | - |
| 8. | Közérdekű muzeális gyűjtemény és közérdekű muzeális kiállítóhely | | szakirányú felsőfokú végzettség és szakképzettség | - | végzettségének és szakképzettségének vagy az intézmény alaptevékenységének megfelelő jogviszonyban legalább egyéves szakmai gyakorlatot szerzett | - |
| 9. | Közművelődési intézmény | | felsőfokú végzettség és közművelődési szakképzettség vagy nem szakirányú felsőfokú végzettség és felsőfokú szakirányú szakképesítés | - | végzettségének, szakképzettségének vagy szakvizsgájának és egyben az intézmény alaptevékenységének megfelelő feladatkörben legalább ötéves szakmai gyakorlatot szerzett | kiemelkedő szakmai vagy szakirányú tudományos tevékenységet végez |

* államháztartási és vezetési ismereteket nyújtó, legalább 120 órás képzés igazolt elvégzése, ennek hiányában a vezető állású munkavállalói munkakör betöltését követő két éven belül a képzés elvégezése, és az azt igazoló okirat bemutatása a munkáltatói jogkör gyakorlójának;
* magyar állampolgárság;
* büntetlen előélet, továbbá nem áll a tevékenység folytatását kizáró foglalkoztatástól eltiltás hatálya alatt;
* cselekvőképesség;
* az egyes vagyonnyilatkozat-tételi kötelezettségről szóló 2007. évi CLII. törvény alapján vagyonnyilatkozat-tételi eljárás lefolytatásának vállalása.

**A pályázat részeként benyújtandó iratok, igazolások:**

* + részletes szakmai önéletrajz,
  + az intézmény vezetésére, fejlesztésére vonatkozó részletes szakmai és vezetési program (a szakmai helyzetelemzésre épülő fejlesztési elképzeléssel);
  + pályázati feltételekben meghatározottak igazolása (iskolai végzettséget, szakképzettséget, szakképesítést tanúsító okirat(ok) és egyéb végzettségek, bizonyítványok másolata;
  + a feltételként előírt szakmai és vezetői gyakorlatról szóló igazolás(ok) másolata;
  + igazolás az EMMI rendelet 4. § (1) bekezdés szerinti államháztartási és vezetési ismereteket nyújtó, legalább 120 órás képzés elvégzéséről, vagy nyilatkozat arról, hogy a vezetői munkakör betöltését követő két éven belül a képzést elvégzi és az azt igazoló okiratot bemutatja a munkáltatói jogkör gyakorlójának. Amennyiben mentesül a képzés elvégzésének kötelezettsége alól (jogász vagy közgazdász szakképzettséggel rendelkezik, vagy a képzést az intézményvezetői munkakör betöltését megelőzően elvégezte), az erről szóló igazolás bemutatása,
  + 3 hónapnál nem régebbi hatósági erkölcsi bizonyítvány, amely tartalmazza azt is, hogy a pályázó foglalkozástól eltiltás hatálya alatt nem áll;
  + nyilatkozat a bérigényről;
  + hozzájárulás a pályázati anyagban foglalt személyes adatok pályázati eljárással összefüggésben szükséges kezeléséhez;
  + hozzájárulás ahhoz, hogy a pályázati anyagot a véleményezésre jogosultak megismerhetik;
  + nyilatkozat az Mt. 211. § szerinti összeférhetetlenség hiányáról;
  + nyilatkozat arról, hogy a pályázó nem áll cselekvőképességet kizáró vagy korlátozó gondnokság alatt;
  + nyilatkozat arról, hogy a vagyonnyilatkozat-tételi kötelezettséget a pályázó megbízása esetén teljesíti;
  + nyilatkozat arról, hogy pályázatának nyilvános ülésen történő elbírálásához hozzájárul, vagy kéri zárt ülés tartását.

**A beosztás betölthetőségének időpontja:**

A beosztás legkorábban 2021. szeptember 16. napjától tölthető be.

**A pályázat benyújtásának határideje:** 2021. augusztus 15.

A pályázati kiírással kapcsolatosan további információt Hévízi Polgármesteri Hivatalban Bertalan Linda jegyzői referens nyújt, a 83/500-880 -os telefonszámon.

**A pályázatok benyújtásának módja:**

Postai úton, a pályázatnak a Hévíz Város Önkormányzat címére történő megküldésével (8380 Hévíz, Kossuth Lajos utca 1. ). Kérjük a borítékon feltüntetni a pályázati adatbázisban szereplő azonosító számot: HIV/791-1/2021. , valamint a beosztás megnevezését: igazgató.

Személyesen: Bertalan Linda, Zala megye, 8380 Hévíz, Kossuth Lajos utca 1.213.iroda

**A pályázat elbírálásának módja, rendje:**

Az érvényes pályázatot benyújtó pályázókat a pályázati határidő lejártát követő 30 napon belül a munkáltatói jogkör gyakorlója által létrehozott bizottság hallgatja meg. A magasabb vezetői megbízással járó munkakör, a nyertes pályázó iskolai végzettségének, szakképesítésének függvényében kerül megállapításra. A pályázat elbírálásából kizárásra kerül azon pályázó, aki a pályázat részeként benyújtandó dokumentumokat nem csatolta hiánytalanul, aki határidőn túl nyújtotta be, vagy aki nem a kiírásban meghatározott módon nyújtja be pályázatát.

**A pályázat elbírálásának határideje:** 2021. szeptember 15.

**A pályázati kiírás további közzétételének helye, ideje:**

Hévízi TV képújság - 2021. június 1.

[www.onkormanyzat.heviz.hu](http://www.onkormanyzat.heviz.hu) - 2021. június 1.

<http://www.hevizgaleria.hu> -2021. június 1.

Forrás újság

**A munkáltatóval kapcsolatban további információt a http://www.hevizgaleria.hu/ honlapon szerezhet.**